„Magyarország továbbra is minden eszközzel megvédi a határokat” címmel rakott ki a Facebook-oldalára egy videót a kormány.

A videón hallható, hogy az utóbbi időben többször is átvágták a biztonsági határzárat, ezáltal pedig illegális határátlépés történt.

Szükség esetén akár órákon belül több mint hatezer katonát tud mozgósítani a határok védelmére a Magyar Honvédség – mondta korábban a honvéd vezérkari főnök. Benkő Tibor elmondta, emellett még el tudják látni a honvédség napi feladatait, a laktanyákból ugyanis nem vihetnek ki mindenkit a határra, így például a légtérfelügyeletet, a légtérvédelmet ellátókat, a lokátorosokat, a híradóközpontosokat és az egészségügyi intézményekben dolgozókat.